**Upozornenie na podanie oznámenia funkcií, zamestnaní, činností a majetkových pomerov verejných funkcionárov k 31.3.2019**

Podľa čl. 7 ods. 1 ústavného zákona č. 357/2004 Z. z. v znení ústavného zákona
č. 545/2005 Z. z. o ochrane verejného záujmu pri výkone funkcií verejných funkcionárov (ďalej len „ústavný zákon“) sú verejní funkcionári uvedení v čl. 2 ods. 1 písm. a) až n), t), v) až y), zb), zc), zf) až zk) ústavného zákona povinní podať do 31.3.2019 písomné oznámenie funkcií, zamestnaní, činností a majetkových pomerov (ďalej len „oznámenie“) za kalendárny rok 2018 Výboru Národnej rady Slovenskej republiky pre nezlučiteľnosť funkcií (ďalej len „výbor“) v rozsahu uvedenom v čl. 7 ods. 1 až 4 ústavného zákona.

Podľa čl. 3 ods. 1 druhej vety ústavného zákona sa na účely čl. 7 a čl. 8 osoba, ktorá vykonávala verejnú funkciu považuje za verejného funkcionára aj v období jedného roka odo dňa skončenia výkonu verejnej funkcie, t.j. verejný funkcionár, ktorý v roku 2018 skončil výkon verejnej funkcie, má povinnosť podať oznámenie na tlačive typu AB do 31.3.2019, a verejný funkcionár, ktorý bol v evidencii výboru podľa čl. 2 ods. 1 písm. a), c), d), f), h), j) až m), t) až y), zb), zc), zf) až zk)), má povinnosť podať aj oznámenie typu C podľa čl. 8
ods. 5 a 6 ústavného zákona (do 30 dní po uplynutí jedného roka odo dňa skončenia výkonu verejnej funkcie).

Predmetné oznámenia odporúčame podávať na tlačivách, ktoré boli zmenené z dôvodu nadobudnutia účinnosti Nariadenia Európskeho parlamentu a Rady (EÚ) 2016/679
z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR) a zákona č. 18/2018 Z. z. o ochrane osobných údajov a o zmene a doplnení niektorých zákonov, a ktoré boli schválené uznesením výboru č. 285 zo dňa 18.9.2018.

V prípade, že oznámenia nebudú podané na odporúčanom tlačive, výbor nebude môcť podané oznámenia spracovať a ani zverejniť podľa čl. 7 ods. 7 ústavného zákona. Formuláre tlačív nájdete na tejto webstránke v časti „Rýchly prístup“ pod označením „Oznámenia verejných funkcionárov“.